Пахмурнай, халоднай і дажджлівай была раніца ў мінулую сераду. Тым не менш, як сведчаць эксперты, менавіта такое надвор’е аптымальна падыходзіць для высаджвання лясных культур. Гэты веснавы дзень для працы за гарадскімі межамі выбралі ўдзельнікі добраахвотнай агульнарэспубліканскай акцыі “Тыдзень лесу-2015”, якая па ініцыятыве Міністэрства лясной гаспадаркі маштабна праходзіла ў тым ліку і на Кобрыншчыне. Адметна, што сёлета гэта мерапрыемства прысвечана 70-годдзю Вялікай Перамогі.